BISM 





LLAH HIRREHMA NIRRAHEEN 


Namaz me rafa al yadein karne ka saboot 








1) Sahabi hazrat Abdullah bin Omar (R.A) farmate hain ke rasool Allah (s.a.w.s) 


2 


3 


4 


5 


— 


— 


) 


— 


namaz ke shuru me, ruku se pehle aur ruku ke baad apne dono haat khando tak 
uthaya karte thay. 


Ref; Sahi al Bukhari hadees no: 735,736,738 
Sahi al Muslim hadees no: 390 
An Nasai hadees no: 876 


Sahabi hazrat Abdullah bin Omar (R.A) qhud bhi shuru namaz me, ruku se pehle, 
ruku ke baad aur do rakatein padhkar khade hotay waqt rafa al yadein karte thay 
aur esay rasool Allah (s.a.w.s) ki taraf se kehte thay. 


Ref; Sahi al Bukhari hadees no: 739 


Sahabi hazrat Malik bin Hawayras (R.A) shuru namaz me rafa al yadein karte, phir 
jab ruku karte rafa al yadein karte, aur jab ruku se sar uthatay to rafa al yadein 
karte aur ye farmate thay ke rasool allah (s.a.w.s) bhi isi tarha karte thay. 


Ref; Sahi al Bukhari hadees no: 737 
Sahi al Muslim hadees no: 391 


Sahabi hazrat Waiel bin Hajar farmate hain maine rasool allah (s.a.w.s) ko dekha, 
jab aap (s.a.w.s) namaz shuru karte to allah hu akbar kehte aur apne dono haat 
uthatay, phir apne haat kapdo me dhank letay phir daya (right) haat bayein (left) 
haat par rakhte, jab ruku karne lagte to kapdon se haat bahar nikalte, allah hu 
akbar kehte aur rafa al yadein karte, jab ruku se uthtay to sami allah huliman 
hamida kehte aur rafa al yadein karte. 


Ref; Sahi al Muslim hadees no: 401 


Sahabi hazrat Abdullah bin Zubair (R.A) farmate hain maine hazrat Abu Baker 
Siddique (R.A) ke piche namaz padhi wo namaz ke shuru me, aur ruku se pehle 
aur jab ruku se sar uthatay to apne dono haat khandon tak uthatay thay aur 
kehte thay ke rasool allah (s.a.w.s) bhi isi tarha shuru me, ruku se pehle aur ruku 
se sar uthanay ke baad rafa al yadein karte thay. 


Ref; Behaaqi Sanad Saheeh hadees no: 2/73 

6) Khaleefa tul Momineen hazrat Omar Farooq (R.A) ne ek martaba logo ko namaz 


7) 


8 


9 


) 


— 


ka tareeqa bataney ka irada kiya to qibla ruqh hokar khaday hogaye aur dono 
hato ko khando tak uthaya, phir allah hu akbar kaha phir ruku kiya aur isi tarha 
(haton ko buland) kiya aur ruku se sar uthakar bhi rafa al yadein kiya. 


Ref; Behaaqi Asnaad Saheeh nisb al raye hadees no: 1/415, 416 


Khaleefa tul Momineen hazrat Ali (R.A) farmate hain rasool Allah (s.a.w.s) namaz 
ke shuru me, ruku me jane se pehle aur ruku se sar uthatay waqt aur do rakatein 
padhkar khada hotay waqt rafa al yadein karte thay. 


Ref; Sunan Abu Da'ood hadees no: 744 


Sahabi hazrat Abu Hameed Saa'adi (R.A) ne sahaba karam (R.A) ke ek majme me 
bayan kiya ke rasool (s.a.w.s) jab namaz shuru karte aur jab ruku me jate, aur jab 
ruku se sar uthatay aur jab do rakatein padhkar khaday hotay to rafa al yadein 
karte thay, tamaam sahaba (R.A) ne kaha tum sach bayaan karte ho, rasool allah 
(s.a.w.s) isi tarha namaz padhte thay. 


Ref; Sunan Abu Da'ood hadees no: 730; Tirmizi hadees no: 304 
Ibn Habban hadees no: 5/182, 184 


Sahabi hazrat Abu Hurairah (R.A) farmate hain ke rasool Allah (s.a.w.s) shuru 
namaz me, ruku se pehle aur ruku ke baad apne dono haat khando tak uthaya 
karte thay. 


Ref; Sahi al Bukhari hadees no: 789 
Sunan Abu Da'ood hadees no: 738 
An Nasai hadees no: 1149 


Imaam ibn Khuzaima hadees no: 1/322, 694 


10) Sahabi hazrat Abdullah bin Omar (R.A) jab kisi (gair sahabi) shaqs ko deakhte ke 


ruku se pehle aur ruku ke baad rafa al yadein nahi karta to esay kankariyon se 
marte thay. 
Ref; JuzZ rafa al yadein, al Bukhari 15 Sanad Saheeh 


11) Malik bin haweyras (R.A) ka bayaan hai ke rasool akram (s.a.w.s) jab takbeer kehte 


to apne dono haat apne kaano tak uthatay aur jab ruku karte to apne dono haat 
kaano tak uthatay aur ruku se sar uthatay hue sami allah huliman hamida kehte 
aur rafa al yadain karte thay. 


Sunan Abu Da'ood hadees no: 745 
An Nasai hadees no: 879, 880, 1023, 1055, 1084, 1142 

12) Hazrat Abdullah bin Omar (R.A) ka bayaan hai ke rasool Allah (s.a.w.s) jab namaz padhte 
to apne mondon tak apne dono haat uthatay aur isi tarha ruku me jate waqt aur ruku se 
sar uthatay wagt apne dono haat uthatay thay aur sajdon ke darmiyan rafa al yadein 
nahi karte thay. 


Ref; Sunan Abu Da'ood hadees no: 721, Ibn Majah hadees no: 858 
Tirmizi hadees no: 255, An Nasai hadees no: 1024 


13)Imaam Abu Haneefa (R.A) ke Ustaad Ata bin Abi Rubaah (R.A) bhi ruku se pehle aur 
baad rafa al yadein karte thay. 


Ref; juzZ rafa al yadein al Bukhari 62 Sanad Hasan 
14) Imaam Bukhari (R.A) farmate hain: kisi ek sahabi se rafa al yadein ka na karna sabit nahi. 
Ref; juzZ rafa al yadein al Bukhari 40, 76 
15) Sartaaj Ahnaaf imaam Muhammad (R.A) farmate hain: Abdullah bin Omar se riwayat hai 
ke rasool Allah (s.a.w.s) jab namaz shuru karte, to rafa al yadein karte aur jab ruku ke liye 


takbeer kehte to rafa al yadein karte aur ruku se sar uthatay to rafa al yadein karke sami 
allah huliman hamida kehte. 


Ref; Mutaa Imaam Muhammad 99 


16) Figha Hanafi ki azeem kitaab 'DURREY MUKHTAAR me hai jisne kaha ke rafa al yadein 
se namaz me nuqhsaan aata hai iska qawl (baat) mardood hai, ruku me jane aur ruku se 
uthney ke waqt rafa al yadein karne se kuch bhi nuqhsaan nahi hai. 


Ref; Durrey Mukhtaar 1/584 


17)Maulana Abdul Hayye Hanafi farmate hain ke Nabi kareem (s.a.w.s) se rafa al yadein 
karne ka bahut kaafi aur nihayat umda saboot hai, jo log kehtay hain ke rafa al yadein 
mansoogh hai, inka ye dawa be buniyaad hai, aur is baat ki koi tashfee daleel nahi. 


Ref: Attaleequl Mumjid 9, 91 


18) Shah Wali aLLah Muhaddis Dehelwi (R.A) farmate hain ke jab ruku karne ka irada kare to 
rafa al yadein karein aur jab ruku se sar uthaye, is waqt bhi rafa al yadein karein main 
rafa al yadien karne walo ko rafa al yadein na karne walo se acha samajhta hoon, kyuke 
rafa al yadein karne ki hadeesein bahut ziyada hai aur bahut saheeh bhi hain. 


Ref; HUJJATUL BAALIGHAH 2/432 

shaik Abdul Oadir Jeelani 


Farmate hain ke namaz me takbeer oola (Allah hu Akbar) ke wagt aur ruku me 
jate waqt aur ruku se uthtay waqt rafa al yadein karna chahiyea. 
Ref; GHUNIYATUT TALIBEEN 
Author: Shaik Abdul Qadir Jeelani (R.A) 


(R.A) 


20) Khaleefa hazrat abu Baker Siddiq (R.A) bhi rafa al yadein karte thay. 
Ref; Rawa Behaaqi wa Rijaalah Saqaat vol: 2 page: 73, 
Taqlees page: 82 Sabki page: 6 


21) Khaleefa hazrat Omar Farooqh (R.A) bhi rafa al yadein karte thay. 
Ref; Taqleesul Habeer Labin Hajar page: 82 
Tehqeequl Raasiq page: 38 


22) 


IMAM BUKHARI (R.A) NE FARMAYA HAI KE 


1) Hazrat Omar bin khattaab 2) Hazrat Ali bin abi talib 
3) Hazrat Abdullah bin abbas 4) Abu Qatadah 5) Abu Usaid 
6) Muhammad bin Musalmah 7) Sahel bin Sa'ad 8) Abdullah bin Omar Zaili 9) 
Anas bin Malik 10) Hazrat abu Hurairah 11) Abdullah bin Umru 
12) Wail bin Hajar 13) Abdullah bin Zubair 14) Abu Moosa 5) Malik bin Hwayras 
16) Abu Hameed al Saa'adi 17) Umme Darda 
(Raziallahu anhum ajma'eeeN) 


Ye sab rafa al yadein kiya karte thay 


Ref; juzZ Bukhari page: 6 
Tohfatul ahwazi 2/112, Talqeesul habeer 1/220 


Allah Ka Farman hai 


“LAQAD KAANA LAKUM FEE RASOOLILLAHI USWATUN 
HASANATUL LIMAN KAANA YARJULLAHA WAL YAUMAL 
AAGHIRA WA ZAKARALLAHA KASEERA” 


OSureh al Ahzaah Chapter 33 
Aayat 2 


Yaqeenan tumhare liye rasool Allah (s.a.w.s) me (tareeqa zindagi 
guzarne ka) umdah namoona (maujood) hai, har us shaqs ke liye jo 
Allah ta'aala par aur qamayat ke din par (Allah se mulaqaat ka) 
yaqeen rakhta hai aur ba kasrat Allah ki yaad karta hai. 








& FARMAYA ALLAH KE NABI (S.A.W.S) NE 4 





l 
“SALLU KAMA RA'AYE TUMOONI OSALLI” 
Is tarha namaz padho jaise ke tum mujhe namaz padhte hue dekho. 


Sahi al Bukhari hadees no:6008 
Sahi al Muslim hadees no:391 
Sunan Abu Da'ood hadees no:589 
Ibn Majah hadees no:979 
Tirmizi hadees no:205,An Nasai hadees no:2/77 


Note: Rasool allah (s.a.w.s) ne kaisi namaz padhi esay sirf sahaba karam (r.a) ne 
dekha hai, aur jo sahaba (r.a) ne dekha wo hadees ki shakal me maujood hai 
lehaza bila kisi khawf wa jhijak ke apni namaz is tarha padhe jaisi namaz Allah ke 
nabi imaam ul ambiya janab e aala muhammad rasool allah (s.a.w.s) aur apke 
sahaba ne padhi. 

RAFA AL YADEIN KA INKAAR KARNE WALO KE BE BUNIYAAD 
DALAA'EL AUR UNKA KHULASA 


Rafa al yadein ka inkaar karne walo me chaar gism ke log maujood 
hai jinke manghadat aghwaal jawaab ke saat darj zael hain. 


1) Pehle gism ke log: Jo kekhte hain ke rafa al yadein pehle karna 
jaiz tha par ab nahi, wo iski wajeh ye batate hai ke nabi kareem 
(s.a.w.s) ke zamane me kuch log bagal me buth (statue) rakkar namaz 
padhte thay isi wajeh se ye hukum hua tha, lehaza ab ye hukum 
mansoog ho chuka hai. 


Jawab: Sabse pehle to ye baat bilkul jhoot aur be buniyaad hai kyuke 
aisi koi daleel quran wa hadees me maujood hi nahi hai jisme ye kaha 
gaya ho ke rasool Allah (s.a.w.s) ke piche log baghal me buth rakkar 
namaz padhte thay, dusri baat ye ke aap (s.a.w.s) ke piche sirf do hi 
gism ke log namaz padey thay jinme ek to sahaba karam (r.a) ki 
jamaat hai aur dusre munafigo ka giroh. 


Na'oozu billah Sahaba ne to kabhi aisa na kiya, rahe Munaafiq bhala 


wo kyu aisa karenge wo to khud musalmaano ke dar se namazo ko 
daudey chaley aate thay aur sirf fajar wa isha ki namazo me maujood 
nahi rehte thay kyuke andhere me inhe theek se koi deakh nahi pata 
tha bas isi mauqe ka faida uthakar wo in do namazo me ghayab rehte 
thay... 


Munafiq kise kehte hain? 
Jawab: Jo chup kar gunah kare use munafiq kehte hain yani dil me 
kuch aur zaban par kuch aur rakhne wale. 


Munaafigo ke bare me aap (s.a.w.s) ne farmaya hai ke ye log jahannum 


ke sabse nichle tabge me honge aur inke teen magsoos alaamatein 
hain. 
1) BAAT KARE TO JHOOT BOLE 2) WADA KARE TO TOD DALE 
3) AMAANAT ME KHAYANAT KARE 


Allah hame in munafigana alaamaton se mehfooz rakhe AaMeeN... 

AB ZARA IS HAQEEQAT PAR QURAN KI GAWAHI BHI SUNTE CHALEIN 


“AUR JAB (MUNAFIQ) IMAAN WALO SE MILTE HAIN TO KEHTE HAIN KE HUM 
BHI IMAAN WALE HAIN AUR JAB APNE BADON KE PAAS JATE HAIN TO KEHTE 
HAIN KE HUM TO TUMHARE SAAT HAIN HUM TO IN (MUSALMANO) SE SIRF 
MAZAAQ KARTE HAIN” 


Surch Bagara 2 Dapat 14 
Ye Munafiq Allah ke nabi (s.a.w.s) aur sahaba karam (r.a) ko jhoot bolkar dhoka diya 


kartey thay ke wo imaan wale hain lekin haqeeqat me wo imaan wale nahi thay, jiska 
zikr Allah ta'aala ne Sureh Baqara 2 Aayat 8 me kiya hai, aur yahan upar di gayi Aayat 14 


me Allah ta'aala ne musalmano se ho rahe isi dokhey bazi ka raaz faash kartey hue 
apne Habeeb Muhammad (s.a.w.s) ko is baat se aagah (Intimate) kardiya ke ye log 
musalman nahi hai balki munafig hai ye musalman hone ka sirf dhong aur naatak 
kar rahe hain, ye log aisi harkat karke aap (s.a.w.s) ko ya apke sahaba ko dhoka nahi 
de rahe balki khud apne aap ko hi dhoka diye jaa rahe hain lekin jaantey nahi. 


Maloom ye hua ke khud Allah ke nabi (s.a.w.s) ko inke seeno me chupey hue kufr ka 
pata nahi tha aur apke sahaba (r.a) ko bhi jo ke in munafiqo ke saat hi aap (s.a.w.s) 
ke peechey namaz padha karte they inhe bhi is baat ka zara sa bhi ilm nahi tha ke 
akhir unke saat namaz padney waley kafir hai ya musalman, kyuke ye log zaahir 
(Oopar) se musalman aur baatin (Andar) se munafiq they pas isi liye Allah ta'aala ne 
bhi wahi ke zariye aap (s.a.w.s) ko is baat ki khabar dedi ke aap (s.a.w.s) ke pichey 
baaz log namaz to pad rahe hain lekin inke dil imaan se bilkul khali hain aur inke 
dilon me bajaye imaan ke kufr wa nifaaq pal raha hai aur ye log musalman hone ka 
dhong kar rahe hain inki namazen aur deegar ibadaat sirf dikhawa hai. Is tarah Allah 
ta'aala ne in munafio ki tamaam chaal baazio ka raaz faash karke rakhdiya taakey 
aap (s.a.w.s) aur apke sahaba inke shar se mehfooz rah saken. To Mere dosto agar ye 
munafiq baghalon me buth rakkar namaz padte they to sahaba ko kyu nazar nahi 
aaye? kyu sahaba inhe musalman hi samajhte rahey? Aur phir kya wajeh thi jo Allah 
ta'aala ne wahi ke zariye aap (s.a.w.s) ko inke dhoke baazio ki khabar di? Baat bilkul 
saaf hai ke munafiq bagalon me buth rakkar kabi namaz pade hi na they, wo to 
musalmano ke dar se namazo ko daudey chaley aate they. Khulasa kalam ye hai ke 
jo log bhi rasool Allah (s.a.w.s) ke piche, logo ka buth rakkar namaz padhne ke qayal 
hain unke paas iski koi bhi wazeh daleel quran wa hadees se maujood hi nahi hai 
siwaye manghadat qissay kahaniyo ke Chunanche Allah ka irshaad hai... 


“QUL HAATOO BURHAANAKUM IN KUNTUM SAADIQEEN” 
Inse kaho ke daleel pesh karein agar ye (apni baat me) sache ho. 


OSureh Bagara 2 Aayat J11 

2) Dusre gism ke log: Jo kehte hain ke hamare imaam nahi karte thay 
isi liye hum bhi nahi karte aur yu ye log chaar imaamo me se kisi ek 
imaam ke mugallid (follower) hone ka nizam (rule) batatey hain. 


Jawab: is baat ka jawab dene se pehle main ek sawal karna chahunga 
unlogo se jo in chaar imaamo me se kisi ek imaam ko maan ne ka 
dastoor batatey hain. 


Sawal: Kya chaar imaamo me se kisi ek ki pairwi karna sahi hai? Ya 
mere aur apke imaam, imaam ul ambiya Muhammad (s.a.w.s) ki 
itaa'at karna sahi hai? 


Main nahi samajhta hoo ke koi bhi saheb e agal sags yahan in chaar 
imaamo me se kisi ek ka bhi naam lega, khair main apne jawab dene par 
aata hoon. 

Nabi kareem (s.a.w.s) ke zamane me guran ki tarah ahadees bhi 
likhi jaati thi. iska bada ehtamaam tha. jab nabi kareem (s.a.w.s) ki wafaat 
11 hijri me amal me aayi to apke baad khulfa e rashideen ka daur 
tagreeban 30 saal ka raha jiski tafseel kuch is tarha hai. 


























DAUR 
E 
KHILAFAT 

KHULFA E RAASHIDEEN START | END DAUR E KHILAAFAT 
HAZRAT = SIDDIQ |11 HURI| 13 HURI| 2YRS 3MONTHS 9DAYS 

HAZRAT PAR FAROOQ 33 HIRI| 23 HURI | 10YRS 5MONTHS 4DAYS 

HAZRAT i GHANI | 23 HURI | 35 HURI 12YRS 
HAZRAT a ji MAA BA asrin 4YRS 9MONTHS 











TOTAL DAUR E KHILAAFAT 29YRS 5MONTHS 13DAYS 





MISHQAAT VOLUME 4 PAGE 59 





Khulfa e raashideen ke baad bagaya sahaba karam (r.a) ka daur 40 hijri se 100 
hijri ke darmiyan ka raha yani tagreeban 60 saal, is pehli sadi ke rugsat hone ke 
saat saat tamaam sahaba karam (r.a) bhi duniya se rugsat farma chuke thay, Ab 
zara ghaur karein ye tamaam sahaba karam (r.a) jo guzre hain kis imaam ki 
pairwi karte thay honge? agir ye sab kis imaam ke mugallid (follower) thay ? 


Dosto wo sahaba karam sirf rasool allah (s.a.w.s) ki hi pairwi karte thay, aur jin 
chaar imaamo ki aaj hum tum baat karte hain, aur jinke mugallid hone ka nizam 
hame apne baap dada se wirasat me mila hai, zara unki paidaish, mugaam e 
watan aur unke agwaal bhi deakhte chalein takey maajra samajh me aa jaye ke 
ye imaamo ke bhi koi imaam thay jo koi aur nahi Allah ke habeeb Muhammad e 
Arbi (s.a.w.s) hai. 

















NAME BIRTH DEATH | AGE | PLACE BOOK 
Hazrat Imaam Abu 
Haneefa 80 Hijri 150 Hijri | 70yrs | Koofa - 
(R.A) 
naaal o MASEN sgi iaza sers maane I Moot 
Hazrat Imaam Shafa'e KAN Ap ' Masnad 
(RA) 150 Hijri | 204 Hijri | 54yrs Misar a 
Hazrat Imaam Ahmed nn 
Bin Hambal 164 Hijri | 241 Hijri | 77yrs | Damishq 
(R.A) ahmed 


























ye chaar imaam aise daur me paida hue thay jab hadeeson ko jama karne ka 
kaam kiya jaa raha tha, imaam abu haneefa (r.a) ki paidaish isi daur ki shuruwaat 
me koofa (baghdaad) me amal me aayi, apke paas ahadees ka ilm bahut kam 
pahuncha aur yahi wajeh thi ke apne apni zindagi me ek bhi hadees ki kitaab 
nahi likhi, sirf apke shagirdo ne apke kahe hue akhwaal (baaton) ko nagal kiya 
hai aur jab kabi apse koi aisa masla poocha jata tha jiska ilm aptak nahi 
pahuncha hota to aap us masle ka faisla apni khudki samajh boojh ke zariye suna 
diya karte thay lekin iske fauran baad ye bhi kehdete thay ke agar tume sahi 
hadees miljaye to mere faisle (fatwe) ko chohd do aur saheeh hadees ko tham lo, 
aur yahi baat chaaro imaamo ne kahi hai. 


ALLAH REHMA TEIN NAZIL KARE TAMAAM IMAAMO PAR KE 
JINHONE KITNI HAQ BATEIN KAHI 


Farmaya imaam abu haneefa (r.a) ne: 








1) Mere khawl par fatwa dena haram hai jab tak meri baat ki daleel maloom na ho kyuke hum 
insaan hai ek fatwa aaj dete hain aur kal esay chohd dete hain aur ek dusri riwayat me hai 
ke aap apne shagird se keh rahe hain "aye yaqub (imaam abu yusuf) allah tum par raham 
kare, jo kuch mujhse sunte ho sab mat likh liya karo, kyuke main aaj ek fatwa deta hoon aur 
kal ek fatwa deta hoon aur parsu esay chohd deta hoon”. 


Ref; Mizaanul sha'raani 1/62, Al fulaani eeqaaz page 50 
An naafa'ul kabeer page 32 


2) Jab dekho ke mere khawl quran ke qilaaf hai to esay chohd do, logone pucha jab aap ka 
khawl hadees ke qilaaf ho? Farmaya is waqt bhi chohd do, phir pucha jab sahaba (r.a) ke qilaaf 
ho to? Kaha tab bhi chohd do. 

Ref; Uqhdul jayyad page 53, Mizaanul sha'raani 1/26 


3) Jab dekho ke hamare qawl quran wa hadees ke qilaaf hai to quran wa hadees par amal karo 
aur hamare fatwo ko diwaar pe de maro. 


Ref; Mizaanul Sha'raani uqhdul jayyad page 53 
4) Jo Sahi hadees me ho wahi mera mazhab hai. 


Ref; Ibn Abideen hashiya 1/63, Risalah Rasmul Mufti 1/4 
Shaiq saleh Fulani Eeqaazul Himam page 62 


5) Kisi shaqs ke liye jaiz nahi ke mere qawl par amal kare jab tak ke esay ye na maloom ho ke 
ye qawl maine kaha se liya hai. 


Ref; Intiqa fee fazailus salasatul a'immatul fig'ha page 145 
Ibn al qayyum ee'laamul mooqi'een 2/309, ibn abideen hashiya 
Al bah rur'raaiq 6/293, Meezaanul sha'raani 1/55, eeqaaz page 52,65 
Rasmul mufti page 29 & 32, ibn al qayyum 2/344 

Farmaya imaam malik (r.a) ne: 


1) Main insaan hi hoon, mujhse qata aur sawaab dono ka 
imkaan hai, isliye tum meri raye aur fatwe me ghaur wa fikr 
se kaam lo, jo quran wa hadees ke mutaabiq ho esay qubool 
karlo, aur jo quran wa hadees ke mutaabiq na ho esay tarak 
kardo. 


Ref; Ibn abdul barr ne is khawl ko al jaama 2/32 me riwayat 
kiya hai aur inse ibn hazam ne usoolul ehkaam 6/149, me 
riwayat kiya hai aur fulaani ne eeqaaz page no 72 me naqal 
kiya hai. 


2) Nabi kareem (s.a.w.s) ke ilawa koi aisa nahi jiski baat 
lee aur chohdi na jaa sakti ho, sirf nabi kareem (s.a.w.s) hi 
aise hai jinki har baat ka qabool karna farz hai. 


Ref; Ibn abdul haadi ne irshaadus saalak 1/227 me is khawl 
ko imaam malik se sahi qaraar diya hai, lekin ibn abdul barr 
ne al jaame 2/91 me aur ibn hazam ne usoolul ehkaam 6/145, 
179 me esay hokum bin ateebah aur mujahid ke khawl ki 
haisiyat se bayaan kiya hai, taqi uddin sabki ne fatawa 1/148 
me ibn abbas ka khawl qaraar diya hai, chunanche imaam abu 
da'ood ne masaa'el imaam ahmed page 276 me kaha hai ke 
main ne imaam ahmed ko ye farmate suna ke nabi kareem 
(s.a.w.s) ke ilawa koi aisa nahi jiski raaye qabool aur tarak na 
ki jaa sakti ho. 

Farmaya imaam shala'ee (r.a) ne: 


1) Koi shags aisa nahi jo baaz hadeese bhool na gaya ho, ya baaz hadeese is 
par muqfi aur poshida na rahi ho, is liye agar maine koi baat kahi ho ya koi usooli 
qaida bayaan kiya ho lekin is bare me rasool Allah (s.a.w.s) se meri baat ke qilaaf 
mankhawl ho, to baat wahi maani jayegi jo rasool Allah ne kahi, aur wahi mera 
khawl hai. 


Ref; Is khawl ko hakim ne imaam shafa'ee se basanad mutsal riwayat kiya hai jaisa 
ke ibn asaakir ki taariq damishg 15/1/3 me hai neaz mulaheza ho e'laamul 
moogi'een 2/363,364 aur eeqaaz page 100 


2) Tamaam musalmano ka is baat par ittefaaq (maanna) hai ke jise rasool Allah 
(s.a.w.s) ki koi baat miljaye to is ke liye jaiz nahi ke hadees ko chohd kar kisi aur 
ke khawl par amal kare. 


Ref; ibn al qayyum 2/361, shaik al fulaani page 68 


3) Jab tumhe meri kitaab me hadeees ke qilaaf koi baat mile to tum hadees ko 
lo aur meri baat ko tarak kardo. 


Ref; Harwi Zam ul kalam 3/47/1, Qateeb Al ehtejaaj bish shafa'ee 8/2, ibn akaasir 
15/9/1, Allama Noowi al Majmoo 1/63, ibn al qayyum 2/361, Fulaani page 100, 
Abu Nayeem Haliyah 9/107, ibn habban 3/284 


4) Jab sahi hadees mile to wahi mera mazhab hai. 

Ref; Sheraani 1/57, Fulaani page 107 

5) Mera khawl jo bhi ho lekin agar nabi (s.a.w.s) se iske qilaaf sabit ho to is 
surat me hadees par amal karna wajib hoga aur meri taqleed (blindly following) 


karna ghalat aur bekaar hoga. 


Ref; ibn abi haatim aadaabush shafa'ee page 93, aur abu nayeem asbahani aur 
ibn akaasir ne taariq damishq 15/9/2 me naqal kiya hai. 

Farmaya imaam ahmed bin hambal ne: 


Imaam ahmed bin hambal (r.a) mazkoora aa'imma (4imaams) karam 
me hadees ke sabse bade aalim aur sabse ziyada hadeeso par amal 
karne wale thay, iski wajeh ye thi ke aap ki paidaish in chaar imaamo 
me sabse aagir me hui thi, aur apke daur me ahadees tedaat me 
bahut ziyada jama ho chuke thay aur yahi wajeh thi jo aapke hisse 
me ahadees ka ilm bamugabil dusre imaamo ke sabse ziyada raha, 
aapne un tamaam hadeeso ko apni kitaab masnad ahmed me jama kar 
rakha hai, aap hadees se hatkar gayaas (zaati raye aur manghadat 
faisle) par mushtamil (based on) kitabon ke likhne aur logo me aam 
karne ko na pasand karte thay. Isi liye inhone kaha hai... 


1) Meri taqleed na karo aur na malik, shafa'ee, aouzad'ee ki aur na hi 
sauri ki balki tum waha se masail ka hal nikalo jaha se inhone 
nikala hai. 

Ref; Fulaani eeqaazul himam page 113, ibn al qayyum ee'laamul 
muqi'een 2/302. 


2) Itteba ye hai ke nabi (s.a.w.s) aur sahaba se jo sabit ho aadmi iski 
itteba kare, phir iske baad esay taaba'een ke akhwaal ki itteba 
karne na karne ka iqtiyaar hasil hai. 

Ref; Masaq'il imaam ahmed ba rawayat abu da'ood page 276 4 277 


3) Au'zaa'ee malik aur abu haneefa ki raaye raaye hi hai, mere 
nazdeek inka darja hujjat (daleel) na hone me barabar hai daleel 
wa hujjat to sirf ahaadees aur aasaar hai. 

Ref; jaame bayanul ilm labin abdul barr 2/149. 


4) Jisne nabi kareem (s.a.ww.s) ki hadees thukraadi wo halaakat 
(tabaahi) ke dahaane (last stage) par hai. 
Ref; ibn al joozi Munaaqibul imaam ahmed page 182. 


Khulasa: Ye hai chaaro imaam ke aghwaal (batein) hadees par amal karne ki takeed aur unki 
andhi pairwi se sagt mumaaniyat ke bare me, essay badkar wazeh aur saaf baat kya ho sakti hai 
ke ye tamaam naseehatein chaar imaamo ne apni rehti zindagi me hi kardali aur ye imaam kabi 
bhi guran wa hadees ke gilaaf nahi thay lekin inke kuch zaati akhwaal (own words) zaroor gilaaf 
hain (jo inlogone sahi hadees ke na milne ki soorat me jaari kiye hue thay aur jiske jari karne ke 
fauran baad ye bhi naseehat kardi thi ke agar tumhe sahi hadees miljaye to hamare akhwaal ko 
chohd do aur sahi hadees ko thaam lo) ye sab isliye hua tha kyuke in imaamo ke daur me 
hadeeso ko jama kiye jane ka kaam shuru to ho chuka tha lekin mukkammal nahi hua tha, 
lehaza saari hadeese inlogo ke ilm me nahi aa saki yahi wajeh thi ke in chaaro imaamo ne saaf 
kehdiya tha ke agar tumhe sahi hadees miljaye to hamare fatwo ko chohd do aur sirf rasool 
allah (s.a.w.s) ki hadees par amal karo, magar afsoos hai un logo par jinhone in chaar imaamo 
me se kisi ek imaam ke mugallid (follower) hone ko apne oopar farz karliya hai jabke in 
imaamo me se kisi ne bhi unke mugallid hone ko nahi kaha, so jo koi bhi sahi hadees ko sirf 
isliye chohd de ke wo in imaamo ke akhwaal (baaton) ke gilaaf hai to wo khud in imaamo ki 
mugalifat kar raha hai chunanche farman e baari ta'aala hai... 


Aye Muhammad (s.a.w.s) tumhare rab ki gasam jabtak log ikhtalaafi umoor (apas ke jhagde 
masaa'il) me tumhe haakim (faisla karne wale) na maan le moomin nahi ho sakte, phir jo kuch 
tum faisla karo essay apne dilo me koi tangi mehsoos na kare aur mukammal taur par esay 
tasleem karle. 

Sureh Nisa 4 Aatat 65 


Jo log rasool ke hukum ki mukhalifat karte hain inhe darna chahiye ke wo kisi fitne me mubtela 
na ho jaye, ya inpar koi dardnaak azaab na aa jaye. 
Sureh Noor 24 Aayat 63 


Phir agar tum kisi cheez me jhagad pado to esay lautao Allah ta'aala ki taraf aur 
rasool ki taraf agar tumhe Allah ta'aala par aur gayamat ke din par imaan hai ye 
bahut behtar hai aur anjaam ke lehaaz se sabse acha hai. 

Sureh Nisa 4 Aayat 59 


Khulasa: Musalmano ye baat to taye hai ke in charo imaamo ne saaf kehdiya tha ke agar wo 
kisi maamle me apni zaati raye ya faisla sunaye hain to ho sakta hai jis maamle ka wo faisla 
sunaye hain iske tallug se allah ke nabi (s.a.w.s) pehle se faisla farma chuke ho, lehaza jab kabi 
tum esay pao to hamare fatwo ko chohd do, aur jo faisla rasool allah ka hai esay thaam lo aur 
jaanlo ke allah ke nabi ne jo kaha wahi hamara faisla hai aur allah ke nabi ka har faisla sar 
aankho par. Chunanche farmaya Allah rabbul izzat ne... 


Momino ki baat to ye hai ke jab kabi inhe Allah aur rasool ki taraf inke darmiyan faisla karne ke 
liye bulaya jata hai to wo kehte hai ke humne suna aur itaa'at ki, aur wahi log kamiyaab hai, aur 
jin logo ne Allah aur rasool ki itaa'at ki aur Allah se darte rahe aur gunahon se parez kiya to 
wahi log baa muraad (kamiyabi ki manzil ko pahunchne wale) hai. 

Sureh Noor 24 Aayat 51 8 52 

MUHADDIS BIRTH | DEATH | AGE PLACE BOOK 

Hazrat abu 

Muhammad Ei E ; 
Abdallah abdur 180 hijri | 255 hijri | 75yrs | Samarkhand Daarmi 

rehman bin fazal (r.a) 

Hazrat abu Abdullah ; 

| a WA Bukhari 
Muhammad bin 194 hijri | 256 hijri | 62yrs Bakhara 
| shareef 
ismail bukhari (r.a) 
Hazrat abu da'ood 
sulaiman bin ash'as | 202 hijri | 275 hijri | 73yrs Basra Abu da'ood 
(r.a) 
Hazrat abu al hasan Neia nasr 
Muslim bin hijaaz | 204 hijri | 261 hijri | 57yrs p Muslim 
(Kharasaan) 
(r.a) 
Hazrat abu isa 
Muhammad bin isa | 209 hijri | 279 hijri | 70yrs Tirmaz Tirmizi 
bin saura (r.a) 

Hazrat abu Abdullah 
Muhammad bin Af a Iraag | 
Jas bin maja 209 hijri | 273 hijri | 64yrs (atwae) Ibn majah 

rab'ee (r.a) 
Hazrat abu abdur 
rehman bin ahmed | 215 hijri | 303 hijri | 88yrs | Kharasaan Nasai 
bin shu'aib (r.a) 

Hazrat abu hasan bin pos a . 
DO E 305 hijri | 385 hijri | 80yrs Baghdaad Daarqatni 
Hazrat abu baker Behi 

ahmed bin hussain | 384 hijri | 458 hijri | 74yrs q Behaaqi 
(Nesha poor) 
(r.a) 
Hazrat shaik wali 
uddin Muhammad a R Maru f 
bin Abdullah aateêb 435 hijri | 516 hijri | 8lyrs Abies Mishqaat 


(r.a) 




















Ye wo muhaddiseen hai jinhone hadeeso ko jama karne ka 

kaam kiya tha. 





3) Tesre gism ke log: jinka kehna hai ke hamare baap daada se jo chale aa 
raha hai wahi sahi hai aur iski daleel unke paas ye hai ke hamare baap dada 
purane zamane ke hai lehaza wo ghalat nahi ho sakte. 


Jawab: Maa baap ki itaa'at aur farma bardari karna to be shak imaan ka ek hissa 
hai lekin dosto hame deen ke maamle me sirf guran aur hadees se daleel leni 
chahiye na ke baap dada ke tareego se, agar apke baap dada jo tareege par thay 
ya hain wo guran hadees ke mutabig hai to koi baat nahi lekin agar iske bar 
khilaaf hue to inke tareego par amal nahi karna chahiye. Chunanche farman e 
baari ta'aala hai 


Aur inse jab kabi kaha jata hai ke Allah ta'aala ki utaari hui kitaab ki 
pairwi karo to jawab dete hain ke humto is tareeqe ki pairwi karenge jis 
par humne apne baap dadao ko paya, go inke baap dada be agal aur 
raah se bhatke hue ho. 


Sureh Bagara 2 Aayat 170 
Note: yaha is aayat me Allah ta'aala keh rahe hain ke ho sakta hai tumhare baap 
dada be agal ho, ya seedi raah se bhatke hue ho, to kya tab bhi tum unki pairwi 


karoge? Lehaza sirf tume hi nahi balki tumhare baap dadao ko bhi Allah ke 
kalaam (guran) aur rasool Allah (s.a.w.s) ki hadees ke mutabig hona chahiye. 


Allah hame baap dada ki adhi pairwi karne aur 
A emma paristi ke daldal me phasne se mehfooz rakhe aur 
zindagi ke har maamle me sirf Rasool Allah (s.a.w.s) 
ke tareeqo ko afmane ki faufeeq ata farmaye 
AÁaameeN,,, 

YAA Rabbul Aalamee N... 

4) Chauthay gism ke log: ye wo log hai jo kehte hain ke rasool Allah ne 
rafa al yadein karne se sagti se mana kiya hai aur iski daleel me ek hadees ko 
tod marod kar pesh karte hue kehte hain ke rasool (s.a.w.s) ne haat uthane 
ko isliye mana farmaya kyuke ye shareer ghodo ke apni domo ko hilane se 
mushabehat rakhta hai. 


Jawab: Jin hadeeso ko ye hazraat daleel banakar pesh kiya karte hain wo 
yahan nichey nagal hain lehaza nazar farmaye. 


1) Jabir bin Samra (R.A) ka bayaan hai ke rasool Allah (s.a.w.s) ke saat jab 
hum log namaz padhte to namaz ke ightataam par dayein bayein assalamu 
alaikum wa rehmatullah kehte hue ishara bhi karte thay, ye deakh kar rasool 
Allah (s.a.w.s) ne irshad farmaya tum log apne haat se is tarha ishara karte 
ho jaise shareer ghodon ki dumein hilti hai tumhe yahi kafi hai ke tum ga'eday 
me apni raano par haat rakhe hue dayein bayein chehra karke assalamu 
alaikum wa rehmatullah kaha karo. 


Ref; Sahi al Muslim hadees no: 970 
Abu Da'ood  hadees no: 998, 999 
An Nasai hadees no: 1184, 1317, 1325 


2) Jabir bin samra (R.A) ka bayan hai hum log rasool Allah (s.a.w.s) ke saat 
namaz padte to namaz ke igtetaam par assalamu alaikum kehte hue haat se 
ishara bhi karte thay, ye deakh kar rasool Allah (s.a.w.s) ne farmaya 'tume ye 
kya hogaya hai? Tum apne haton se istarha ishara karte ho goya wo shareer 
ghodon ki dumein hain, tum me se jab koi namaz khatam kare to apne bhai ki 
janib sirf mu karke assalamu alaikum wa rehmatullah kahe aur haat se ishara 
na kare. 


Ref; Sahi Muslim hadees no: 971 
Ibn Majah hadees no: 859 
Raa'je hadees no: 970 


Khulasa: Ab zara koi ye bataye ke rasool Allah (s.a.w.s) jab sahaba ko haat 
se ishara karne par tok rahe thay tab sahaba karam kounsi haalat me thay? 
Oae'day me ya giyaam me? Be shak Oae'day ki haalat me thay, to phirrafa al 
yadein ka gae'day se kya tallug? Rafa al yadein to sirf giyam ki haalat me 
kiya jaata hai yaha hadees khud kehrahi hai ke baaz sahaba karam (r.a) salam 
pherte wagt assalamu alaikum wa rehmatullah kehte hue dono haat se dayein 
(right) bayein (left) ishara karte thay jaise ke hum aur aap apne dosto ya bado 
se mulagaat ke wagt door se ya kabi gareeb se haat ke ishare se salam karte 
hain bas aisa hi amal sahaba ne namaz me Oae,day ki haalat me salam pherte 
wagt kiya tha lekin iske barqilaaf agar hum thodi dare ke liye ye baat maan 
bhi le ke mazkoora hadees rafa al yadein ke bare me hi hai jaisa ke munkireen 
e rafa al yadein kehte hain to phir inse hamara ye sawal hai ke jab hum namaz 
ke shuru me Allahu akbar kehkar haat bandhte hain us waqt bhi to rafa al 
yadein karke hi haat baandte hain, aur isi tarah eidain (Ramzan wa Bakrid) ki 
namaazo me zayed takbiraat kehte hue rafa al yadein karte hain, to insab ka 
kya karein? kya ye bhi chohd dein? Kyuke aap ke hisaab se to rafa al yadein 
ka karna sharer ghodo ki dumo ke hilne jaisa hai ya phir log shayad eidain ki 
namazon me bagalon me buth rakkar namaz padne aatey hoge jiski wajeh se 
inhe ek se ziyada martaba rafa al yadein karne ka hukum diya gaya hai. 
Lehaza mere musalman bhaiyo haq wo nahi to hamari aqal hame samjhati hai 
balki haq to wo hai jo Allah ne apne kalaam quran me nazil kiya hai aur jo 
Muhammad (s.a.w.s) ne apni ahadees me bayaan kiya hai. Rafa al yadein ka 
karna to nabi kareem (s.a.w.s) ki sunnaton me se hai aur jo iske qilaaf kehtey 
hain wo bas ilm ki kami ki wajeh se ghalat fehmi ke shikaar ho rahe hain. 
Allah se Dua hai ke Allah tamaam musalmano ko deen ki sahi samajh ata kare 
AaMeeN... 


RASOOL ALLAH (S.A.W.S) KE FAISLE SE RAZI NA HOKAR DUSRON 
KE PAAS APNA MAAMLA LEJANE WALEY MUSALMAN KI SAZA 
HAZRAT OMER FAROOQ (R.A) KE HAATON 


Hafiz abu ishaaq ibrahim bin abdur rehman bin ibrahim bin duhayyim ne apni 
tafseer me zumra ki riwayat ko bayan kiya hai ke do aadmiyon ne nabi kareem 
(s.a.w.s) ki ghidmat me apna jhagda pesh kiya to aapne haq wale ke haq me faisla 
farmaya diya to jiske qilaaf faisla hua isne kaha ke main is faisle ko qabool nahi 

karta; iske saati ne kaha; tu kya chahta hai? Isne kaha ke hum abu baker siddig 
(r.a) ke paas faisla karayenge. 


Wo dono abu baker siddig (r.a) ke paas chale gaye to jiske hag me faisla hua tha 
isne kaha ke humne rasool Allah (s.a.w.s) se bhi faisla karaya hai aur aap (s.a.w.s) 
ne mere hag me faisla farmaya hai ye sunkar abu baker siddig (r.a) ne kaha ke 
tum dono is faisle ko qabool karo jo rasool allah (s.a.w.s) ne farmaya hai magar 
jiske gilaaf faisla hua tha isne is baat ko gabool karne se inkaar kardiya, aur kaha 
ke hum Omer (r.a) se faisla karayenge... 


Wo dono hazrat Omer (r.a) ke paas chale gaye to jiske hag me faisla hua tha isne 
kaha ke humne rasool Allah (s.a.w.s) se bhi iska faisla karaya hai aur aap (s.a.w.s) 
ne mere haq me faisla farmaya hai lekin isne rasool Allah (s.a.w.s) ke faisle ko 
qabool karne se inkaar kardiya hai; hazrat Omer (r.a) ne essay pucha; kya ye baat 
sach hai? To isne bhi kaha ha sach hai to Omer (r.a) ghar me chale gaye aur jab 
wapas aaye to inke haat me talwar thi aur aate hi is shaqs ka sar qalam kardiya. 


Ref; Durre Mansoor 2/322, At tafseer ibn abi hatim 3/994 
=> Isi maugey par niche likhi qurani aayat nazil hui 


Aye Muhammad (s.a.w.s) tumhare rab ki qasam jabtak log ikhtalaafi umoor 
(apas ke jhagdo) me tumhe haakim (faisla karne wale) na maan le moomin nahi 
ho sakte, phir jo kuch tum faisla karo essay apne dilo me koi tangi mehsoos 
na kare aur mukammal taur par esay tasleem karle. 


Sureh Nisa 4 Aatat 65 


Khulasa: Jab omer farooq (r.a) ko is baat ka pata chala ke jis masle ka wo faisla 
sunane jaa rahe hai uska faisla pehle se rasool Allah (s.a.w.s) farma chuke hai to 
hazrat omer farooq (r.a) bahut ghazabnaak hue aur talwar se us shaqs ki garden 
dhad se juda kardi jo rasool Allah (s.a.w.s) ke faisle se raazi nahi hua, to phir 
hum musalman kyu ghaur wa fikar nahi karte? Is hadees me khula sabaqh hai 
har us shaqs ke liye jo hadees miljane ke bawajood, bajaye hadees par amal 
karne ke apne apne maslak ke imaamo ke khawl wa fatwo ko rasool Allah (s.a.w.s) 


ki ahadees par tarjee dete phirte hain, jabke hazrat omer bin qattab (r.a) ne to 

nabi ke faisle ke gilaaf apna faisla sunane ki jurrat nahi ki aur jab ye jana ke jo 
mamla unke paas aaya hai uska faisla nabi kareem (s.a.w.s) pehle se suna chuke 
hai to darke mare laraz gaye aur itna ghazabnaak hue ke dawd kar ghar me gaye 
aur talwaar lakar us shags ka jo nabi kareem (s.a.w.s) ke faisle se raazi nahi hua 
tha sar dhad se alag kardiya. To musalmano tum kya samajhte ho ke agar tum 
nabi ki hadees par apne imaamo ke khawl wa fatwo ko tarjeeh doge to tumhe yu 
hi chohd diya jayega? Nahi mere dosto aaj omer (r.a) nahi rahe to kya hua omer 
ka rab Allah to hai jo hamari kartooton ko hamesha se deakh raha hai. 


To doston aap bas Allah aur uske rasool (s.a.w.s) ki itaaat karte rahen aur 
jaahilon se na uljhen haan agar koi shags tumhare paas tehgeeg ki gharz se aaye 
to usey haq baat batane me piche na hatein kyuke ilm e haq (Correct Knowledge) 
ko chupana bhi bahut bada gunaah hai jiska zikar Allah ta'aala ne Sureh Baqara 
Chapter 2 Verse no 159 & 174 to 176 me kiya hai aur aap (s.a.w.s) ki Ahadees me 
bhi ilm ko chupane walon ke liye saqt waqeedein maujood hai, yaha par ek aur 
baat bhi batata chaloon ke momin ki ye sifat hoti hai ke wo koi bhi kaam bagair 
sonche samjhe nahi karte balki iske barqilaaf har kaam samajhdaari aur 
hoshiyaari se karte hain, kyuke ye baat kisi se mukhfi (chupi hui) nahi hai ke har 
daur me “AhLey-Tawheed” (jo Allah ke ilawa kisi ke aage nahi jhuktey aur quran 
wa hadees se takrane wali har baat ke qilaaf hotey hain) ke be shumaar 
dushman rahe hain jo Ahley-Tawheed ko lugsaan pahunchaney ki laakho 
koshishey karte rehte hain isi liye Allah ta'aala ne bhi haq par chalne waley in 
momin bando ki himmat afzai ke liye apne paak kalaam me irshaad farmaya hai... 


TUM NA SUSTI KARO AUR NA GHAMGEEN HO, TUM HI GHAALIB 
RAHOGE, AGAR TUM MOOMIN HO. 


OSureh Aal mran Chapter 3 
Verse Number 139 


Allah ke nabi (s.a.w.s) ne farmaya tha ke Musalman to wo hotey hain ke jinke haat ya paau ya zaban 
aur kisi bhi amal se dusron ko takleef nahi pahunchti. Maalum ye hua ke ye log jo hag pe chalne 
walon ko takleef de rahe hain wo hageegat me musalmaan hi nahi hai balke sirf inke naam 
musalmano ke hai. Dua hai ke Allah hum tamaam musalmano ko in mushriko aur biddatio ke shar se 
hamesha mehfooz rakhe aur jinke hag me hidayat manzoor ho Allah unhe bhi apni hidayat se 
seraab karde 


Amen. 

ISSE PEHLE KE MAIN IS MAZMOON SE IKTEFA KARU ALLAH RABBUL 
AALAMEEN KA WO PAAK IRSHAD NAQAL KARNA CHAHUNGA JO ALLAH TABARAK 
WATA?’ AALA NE APNE PAAK KALAM QURAN MAJEED ME BAYAN KIYA HAI 


“Aap (s.a.w.s) kehdijiye ke Allah ki hidayat hi hidayat hai aur 
agar aapne bawajood apke paas ilm aajane ke phir in (gumrah 
logo) ki khwahisho ki pairwi ki to Allah ke paas aapka na koi 
wali hoga aur na madadgaar” 


Sureh Sagara 2 Aayat 720 


Khulasa: Is aayat me Allah ta'aala bhale hi nabi kareem (s.a.w.s) se khitaab kar 
rahe hai lekin darasal is aayat me ummat e Muhammad (s.a.w.s) ke liye Allah ki 
taraf se ek paigham aur saqt wa'eed (warning) hai ke agar tum logone haq baat 
maloom hone ke bawajood sirf logo ka dil rakhneke liye ya unki narazgi ke dar se 
haq ko tasleem karne se inkaar kardiya aur gumrah logo ki khwahisho ki pairwi ki 
to tumhe Allah ke azaab se koi wali aur madadgaar nahi bacha sakta. 


Ek ghalat fehmi aur uska khulasa: Baaz logone is qism ki aayaton se ghalat 
mafhoom nikala hai ke allah ke paas inhe dozaq se bachane inke fauth shuda 
buzrug aur allah ke wali madadgaar banker aayenge aur istarha inlogone haqeeqi 
wali (dost) aur haqeeqi naseer (madadgaar) allah ko chohdkar uske bando ko 
apna madadgaar samjha aur lafz Wali ko to Allah ke chand bando ke liye khaas 
kar rakha hai lekin agar hum quran ko zara gaur wa fikar ke saat theek se 
samajhkar padhenge to pata chalega ke haqeeqi dost aur madadgaar koi aur 
nahi sirf Allah ki zaat hai, matlab is aayat ka ye hai ke sirf Allah hi tumhara wali 
aur madadgaar hai aur jab Allah hi saza dene ka irada karle to iske muqaable me 
tumhe koi dusra wali ya naseer nahi bacha sakta (yani Allah ke ilawa koi dusra 
madadgaar hai hi nahi to kaha se bachayega). 

CHNANGHE Fran E BAAR TUALA HA 


l l 

















| 


Kya tu nahi jaanta ke Allah ta'aala har cheez par Qadir 

hai? Kya tujhe ilm nahi ke zameen wa Aasman ka Mulk 

Allah hi ke liye hai aur Allah ke siwa tumhara koi Wali 
aur Madadgaar nahi. 


{Sureh SSaqara 2 Aayat J06 & 107) 


Aagir me dua hai ke Allah hum tamaam Musalmano ko ek 
dusre ko samajhne ki tadap aur Quran wa Hadees par 'ghaur 
wa fikar karte rehne ka Shaugh aur rasool Allah G.a.w.s) ko 
apna Hakim tasleem karte hue Unke har hukum ko apni 
zindagio me NafizZ karne ka jazba wa faufeeq ata farmaye 
Aa MeeN...... 


a aagiruddawaana anil hamdu lillahi rabbil aalameen 

